بدأت الرحلة وعنيا زي الكاميرا بتلقط كل تفصيلة، وبعد فترة عنيا شافت مجسم المصحف المتعلق في الهواء، وفهمت إننا وصلنا مكة، وبدأ عقلي ياخد الإشارة، والقشعريرة زادت في جسمي، وبدأت أسأل نفسي، هنا كان سيدنا محمد بيمشي؟، هنا كان سيدنا عمر بن الخطاب وسيدنا أبو بكر الصديق؟، هنا كان على وعثمان ابن عفان؟، وهنا كمان كان أبو جهل وأبو لهب؟ وهنا كانت أم المؤمنين السيدة خديجة بنت خويلد؟، هنا كانت بنات النبي والسيدة عائشة وحفصة؟، وهنا جرت أحداث حياة النبي؟، هنا كان سيدنا جبريل بينزل بآيات القرآن؟، هنا حصلت حادثة أبرهه وطير الأبابيل؟، هنا تمت أحداث الدين الأولى؟.